Kindermoordenaar as 'sagmoedige reus' beskryf | Maroela Media
Só het Winifred van Diemen (73) ter strafversagting vir Hansen getuig. Hansen is in Desember skuldig bevind aan moord en aanranding met die doel om ernstig te beseer in verband met die moord op haar vyfjarige stiefseun, Gershwin Isaacs.
Die seuntjie het weke voor sy dood by sy pa Russel Hansen en stiefma ingetrek. Gershwin is op 28 Mei 2004 met kopbeserings in 'n hospitaal opgeneem en is kort daarna dood.
Van Diemen het Maandag getuig dat sy Natasha op 11-jarige ouderdom ontmoet het toe sy by 'n plaaslike sagtebalklub aangesluit het. Volgens Van Diemen was sy soos 'n tweede ma vir Natasha en het haar onder haar vlerk geneem aangesien sy potensiaal in haar gesien het.
Van Diemen het gesê Natasha het 'n aktiewe rol in die klub gespeel as afrigter en skeidsregter en dat geen van die ouers ooit oor haar gekla het nie. Natasha, 'n ma van drie, is tans 'n sagtebalafrigter by Rhodes High in Mowbray.
Die staatsaanklaer, Megan Blows, het tydens ondervraging aan Van Diemen gesê die hof het vroeër gehoor dat Natasha vir Gershwin geslaan het. "Ek is lief vir Natasha as 'n dogter en dit is nie die Natasha wat ek ken nie."
Beamptes van die departement van korrektiewe dienste het vroeër getuig Natasha het geen berou getoon vir haar dade nie en dat sy tot tronkstraf gevonnis moet word.
Die "ou mense" het sulke gesegdes gehad wat ek op skool moes leer, en nooit werklik verstaan het nie…..tot nou dat ek self nie meer so jonk is nie en die lewe al bietjie beleef het. Die gesegde wat hier van toepassing is, is dit: Bloed is dikker as water….. Hierdie vrou is nie die enigste een wat "stief-kinders" verinneweer het nie….Baie doen dit, al is daai "stief-kinders" al volwassenes en al gebeur dit net op 'n emosionele vlak. "Bloed…..sal altyd dikker wees as water."
Ek bid dat my saak in Oktober wat presies dieselfde geval is en aangehoor gaan word in PTA hooggeregshof selfde uitspraak sal he. Die dogtertjie wat vermoor en so seer gemaak is was slegs 2 kon nie eers self opstaan teen n monster nie
Dis vreeslik dat kinders deur groot mense wat hulle moes beskerm en versorg het, verniel en vermoor word.